open-index/open-wikipedia-markdown huggingface dataset:
Pelletsovn

**Pelletsovn** eller **pelletskamin** er en ovn som bruker trepellets som varmekilde.

## Funksjon
Pelletsovner kan ved riktig bruk være mer energieffektive og miljøvennlige enn vanlige vedovner, ikke bare på grunn av brennstoffet, men også fordi de ofte har elektronisk styring av varmeeffekten. En pelletsovn har innebygde lagertanker som man fyller med pellets. Fra tanken mates det pellets inn i selve brennkammeret. I en pelletsovn tennes pelletsen elektronisk og ikke med for eksempel fyrstikker. Pelletsovner egner seg best ved kontinuerlig bruk og er mindre egnet til tilfeldig fyring.

## Norge

### Svingende marked
Med økende pelletspriser var fyring med pellets per 2009 ikke lønnsomt i forhold til flere av alternativene. En pelletsovn kostet per 2010 rundt 30&nbsp;000 kr uten subsidiering.

Ulempen ved pelletsovner er at bruken krever elektrisitet, og en pelletsovn kan derfor ikke nyttes som alternativ oppvarming om strømmen skulle bli borte med mindre den er utstyrt med nødstrømsløsninger. Pelletsovner krever mer vedlikehold enn andre typer ovner for å opprettholde virkningsgraden. Typisk rengjøringsintervall er én gang pr uke ved konstant bruk.

I det siste har pelletsovner fått sterk konkurranse fra varmepumper. Det har ført til at den eneste norske produsenten av pelletsovner, BioNordic i Jostedalen i Sogn og Fjordane, innstilte produksjonen i 2011. Sammenliknet med fjernvarme var også fyring med pellets for dyrt på grunn av lav brukstid i forhold til investering.

### Produksjon av trepellets
I 2018 startet Moelven Industrier å bygge en ny pelletsfabrikk på sagbruket Moelven Soknabruket. Den nye fabrikken stod ferdig i 2020.

I 2022 opplyste Moelven Industrier at konsernet ville bygge en tilsvarende pelletsfabrikk ved konsernets sagbruk utenfor Karlskoga i Sverige.

### Salg av pelletskaminer
I oktober 2006 vedtok den norske regjeringen å gi økonomisk støtte til innkjøp av alternativ oppvarming, herunder innkjøp av pelletsovn.

Toppåret for salg av pelletskamin i Norge var 2006, da det ble solgt nesten  enheter.
Siden 2006 har salget gått kraftig ned. I 2009 utgjorde salget i overkant av 800 enheter. I 2010 gikk salget videre ned til rundt 350 ovner. Flere utenlandske produsenter trakk seg ut av markedet.
## Referanser


## Se også
* Varmegjenvinning
* Pellets

## Eksterne lenker
* Bionordic
The Marked

**The Marked** var et amerikansk rockband som eksisterte fra 1985 til 1987. 

The Marked besto av Billy Corgan (gitar), Dale Meiners (bass) og Don Roesing (trommer). Navnet fikk de fra de merker som noen av medlemmene hadde på hodet.

Bandet ble dannet i Chicago i USA, men flyttet kort tid etter til Florida i håp om å finne en større fanbase. Da det slo feil gikk bandet stille og rolig hver til sitt. 

Selv om The Marked hverken rakk å gi ut noen album, singler eller noe som helst hadde de noen populære sanger som eksisterer rundt omkring på nettet, heriblant «First Curse», «Mao Say Tongue» og «Fade on Violet».

Billy Corgan og Ron Roesing kom til å spille inn musikk sammen allerede året etter *The Marked* hadde gått hver til sitt. I 1988 hjalp Roesing nemlig til med å spille trommer i Billy Corgans nye band Smashing Pumpkins, og Roesing medvirket på noen av sangene på *Nothing Ever Changes* (den første EP fra Smashing Pumpkins).

I 2000 saksøkte The Marked deres tidligere forsanger Billy Corgan og hans sukessfulle band Smashing Pumpkins for bruk av videoklipp fra bandets livevideo Vieuphoria fra 1994.
Svalbard Turn

**Svalbard Turn** er et idrettslag i Longyearbyen på Svalbard. Klubben ble stiftet 6. september 1930, med turn som hovedaktivitet. I dag har klubben avdelinger for alpint, badminton, barneidrett, fotball, friidrett, håndball, klatring, miniatyrskyting, pistolskyting, sjakk, ski, spinning, svømming, trim/turn og volleyball. Klubben bruker Svalbardhallen, som ble åpnet i 1996.

Svalbard Turn er tilknyttet Troms Idrettskrets. Klubben arrangerer maratonløpet Spitsbergen Marathon.

## Eksterne lenker
* Svalbard Turn
* Spitsbergen Marathon
* Aftenposten: Svalbard Turn på Norway Cup: – Jeg orket ikke telle baklengsmålene
Fylkesvei 4770

**Fylkesvei 4770** går mellom Boknasund bru og Våga på Austre Bokn i Bokn kommune.

Frem til 2019 hadde veien betegnelsen fylkesvei 897 (Rogaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Lyman Frank Baum

**Lyman Frank Baum** (1856–1919) var en amerikansk forfatter, skuespiller og filmprodusent. 

Baum skrev en rekke bøker og korte historier, flere under ulike pseudonymer. Mest kjent er *[[Trollmannen fra Oz]]* (1900).

På slutten av 1800-tallet var han også en skribent i ukeavisa *Aberdeen Saturday Pioneer.* Her kom han med harde utfall overfor den indianske befolkningen og tok til orde for å utrydde dem i sin helhet.

## Referanser


## Eksterne lenker
* 
* 
* 
*
Raymond A. Spruance

**Raymond Ames Spruance** (født 3. juli 1886 i Baltimore i Maryland i USA, død 13. desember 1969 i Pebble Beach i California) var en amerikansk admiral under andre verdenskrig. Han hadde vesentlig bidrag til seieren i slaget ved Midway og var øverstkommanderende ved erobringen av mange av øyene i Stillehavet. I årene 1952-1955 var han amerikansk ambassadør til Filippinene. Hans kvikke hode gjorde at han fikk tilnavnet «electric brain».

## Liv og virke
### Marineoffiser
Spruance ble uteksaminert fra U.S. Naval Academy i 1906 og studerte deretter elektroteknikk i noen år. Han hadde etter hvert en omfattende karriere til sjøs, blant annet som skipssjef for fem jagere og slagskipet *[[USS Mississippi]]*. Spruance hadde også stillinger innen ingeniørfag, etterretningstjeneste, stabstjeneste og ved Naval War College fram til andre verdenskrig. 

### Annen verdenskrig
I de første månedene av andre verdenskrig i Stillehavet hadde kontreadmiral Spruance kommando over en krysserdivisjon. Han ledet Task Force 16 med to hangarskip under slaget ved Midway i begynnelsen av juni. Hans avgjørelser under disse kampene var viktige for utgangen da den endret den videre krigen mot Japan. 

Etter slaget ved Midway ble han stabssjef for øverstkommanderende for den amerikanske Stillehavsflåten, og senere nestkommanderende. Fra midten av 1943 ble han sjef for Central Pacific Force som ble USAs Femte Flåte i april 1944. Mens Spruance hadde kommandoen i 1943-45 i sitt vanlige flaggskip USS Indianapolis, ledet han felttoget som erobret Gilbertøyene, Marshalløyene, Marianene, Iwo Jima og Okinawa, og beseiret den japanske flåten i juni 1944 ved slaget i Filippinerhavet.

Admiral Spruance hadde kommandoen over Stillehavsflåten i slutten av 1945 og begynnelsen av 1946. 

### Etterkrigstiden
Senere tjenestegjorde han som rektor ved Naval War College til han ble pensjonert fra marienen i juli 1948. Mellom 1952 og 1955 var han ambassadør til Filippinene. 

USS ''Spruance'' er oppkalt etter ham.

## Referanser
Fylkesvei 110 (Rogaland)

**Fylkesvei 110 i Rogaland** gikk mellom Bjerkreim og Urdalen i Bjerkreim. Veiens lengde var 14,0&nbsp;km.

2019 ble veien erstattet av fylkesvei 4308 og en delstrekning av fylkesvei 4306.

## Kommuner og knutepunkter

* Bjerkreim
* fra Bjerkreim til  Vikeså
* fra Bjerkreim til  Gjedrem
*Endepunkt Urdalen

## Referanser


## Eksterne lenker
* Vegvesenets vegkart
Kvartal (tid)

**Kvartal** (latin: *quartale (anni)*, «firedel (av et år)») er et firedels år. Vanligvis regnes årets fire kvartaler med begynnelse henholdsvis 1. januar, 1. april, 1. juli og 1. oktober. På engelsk forkortes ofte de fire kvartalene til Q1 (første kvartal), Q2 (andre kvartal), Q3 (tredje kvartal) og Q4 (fjerde kvartal).

* Første kvartal, Q1: 1. januar  - 31. mars (90 dager, eller 91 dager i skuddår)
* Andre kvartal, Q2: 1. april - 30. juni (91 dager)
* Tredje kvartal, Q3: 1. juli - 30. september (92 dager)
* Fjerde kvartal, Q4: 1. oktober - 31. desember (92 dager)

## Referanser


## Se også
* Tertial
Chester Nimitz

**Chester William Nimitz** (1885–1966) var en amerikansk marineoffiser.

## Bakgrunn og tidlig karriere
Nimitz hadde opprinnelig planer om å begynne ved U.S. Military Academy, men der var det ingen ledige plasser. Han klarte imidlertid å komme inn på United States Naval Academy i Annapolis i 1901 og han ble uteksaminert i 1905 som nummer 7 av 114.

Karrieren kunne imidlertid få en hurtig avslutning da han som 22-årig ensign i 1907 kjørte jageren «Decatur» på en mudderbanke ved Filippinene. Han ble stilt for en militær domstol, anklaget for å ha satt et marinefartøy i fare. For dette fikk han en reprimande.

Han ble overført til skolevirksomhet, men etter et par år var han tilbake som skipssjef, denne gangen på forskjellige undervannsbåter, av de første som kom i tjeneste. I tiden fram til første verdenskrig var han også en periode i Nürnberg og Gent og studerte blant annet ulike dieselmotorer.

## Første verdenskrig og mellomkrigstiden
10. august 1917 ble Nimitz adjutant for admiral Samuel S. Robinson, som var sjef for ubåtstyrkene i Atlanterhavet. 6. februar 1918 ble han utnevnt til kommandørkaptein og stabssjef for Robinson og fikk et anbefalelsesbrev for det arbeidet han la ned. Utover i resten av verdenskrigen fikk han stadig større ansvarsområde i forhold til ubåtoperasjonene.

I mellomkrigstiden hadde han forskjellige kommandoer, men studerte også en periode ved Naval War College i Newport i Rhode Island. Han tjenestegjorde både som skipssjef og i stabsfunksjoner.

## Andre verdenskrig

Etter angrepet på Pearl Harbor 7. desember 1941 ble Nimitz den 31. desember 1941 admiral og sjef for den amerikanske Stillehavsflåten (*Commander in Chief of the Pacific Fleet and Pacific Ocean Areas*) og han ledet sjøkrigen mot Japan fra sitt hovedkvarter på Hawaii.

Den 19. desember 1944 ble han utnevnt til Fleet Admiral, den høyeste admiralgraden. Han etterfulgte Ernest King som marinesjef (*Chief of Naval Operations*) den 15. desember 1945 og gikk av 15. desember 1947.

Honolulus store motorvei, Nimitz Highway, er oppkalt etter ham. Den amerikanske flåtens største hangarskip kalles Nimitz-klassen som følge av navnet på det første skipet i klassen, USS «Nimitz».

## Referanser
Grasmyr

**Grasmyr** er navnet på flere steder i Norge:

* Grasmyr (Lenvik), bygd og grunnkrets i Senja kommune, Troms
* Grasmyr (Bamble), sted og grunnkrets i Bamble kommune, Telemark
Punk’d

***Punk'd*** er et amerikansk humorprogram med Ashton Kutcher som har gått sporadisk på MTV siden 2003. Programmet er av typen skjult kamera der en intetanende amerikansk kjendis blir utsatt for en slags practical joke. TV-teamet samarbeider med en annen kjendis som på forhånd kjente den andre.

I Norge har programmet gått på TV 2. I Norge har man hatt lignede program, som ''Komplottet'' og *[[Lurt av Karlsen]]*.

## Kjendiser som har blitt lurt

## Kjendiser som har blitt lurt, men hvor episoden ikke har blitt vist
* Juliette Lewis (Glemt å sende, i sesong 4 eller 5)
* JoJo (Glemt bort å sende, i sesong 4 eller 5)
* Terrell Owens (Glemt bort å sende, i sesong 5)
* David Spade
* Alex Rodriguez (ble vurdert ikke sendt)
* Tré Cool
* Michael Vartan (Ifølge programlederen truet Vartan med søksmål)

## Eksterne lenker
*
Louis Mountbatten

**Louis Francis Albert Victor Nicholas Mountbatten**, 1. jarl Mountbatten av Burma, opprinnelig prins **Louis av Battenberg**, (født 25. juni 1900 på Windsor Castle, død 27. august 1979 i Sligo i Irland) var en britisk admiral og statsmann av tysk opprinnelse. Han var den siste visekongen av India (1947) og den første generalguvernøren i Unionen India (1947–1948), som det moderne India oppstod fra i 1950. Fra 1954 til 1959 var han First Sea Lord, en stilling hans far, prins Ludwig av Battenberg hadde hatt 1912–1914. I 1979 ble han drept i et IRA-attentat mens han var på fisketur utenfor den irske kysten i nærheten av stedet Sligo.

Han ble født som Hans Høyvelbårenhet (*Seine Durchlaucht*) prins Louis av Battenberg, som sønn av prins Ludwig av Battenberg og prinsesse Viktoria av Hessen-Darmstadt. Ludwig av Battenberg var sønn av prins Alexander av Hessen-Darmstadt (1823−1888) og grevinne Julia von Hauke (1825−1895), som var gift i morganatisk ekteskap. Deres etterkommere fikk derfor tittelen prins/prinsesse av Battenberg (en småby i Hessen). Battenberg er altså en morganatisk linje av huset Hessen. Familien Battenberg endret skrivemåten til Mountbatten i 1917, i forbindelse med første verdenskrig. Louis av Battenberg var gjennom sin mor Viktoria av Hessen-Darmstadt oldebarn av dronning Victoria av Storbritannia.

Lord Mountbatten var broren til Alice av Battenberg, og dermed også onkel til hennes sønn Philip, hertug av Edinburgh. Da Philip giftet seg med prinsesse Elizabeth av Storbritannia, tok han etternavnet Mountbatten.

I begynnelsen av andre verdenskrig ledet han den dristige evakueringen av allierte soldater fra Namsos.

## Referanser


## Eksterne lenker
* 
* 
*
Reservoar

Et **reservoar** er et midlertidig oppbevaringssted eller kammer med en assisterende funksjon, som et basseng eller lignende. Det kan vise til:

* Reservoar (hydrologi) – til bruk innen vannkraft og vannforsyning
* Grunnvannsreservoar – vannreservoar under jordoverflaten
* Petroleumsreservoar – en naturlig geologisk struktur som inneholder olje- og gassforekomster
* Grytehullsjø, et naturlig reservoar der vann samler seg
Egham

**Egham** er en by i distriktet Runnymede borough i Surrey i sørøstlige England. Den er en del av Londons pendlerbelte og Stor-Londons urbane område og har egen jernbanestasjon. Den ligger omkring 31&nbsp;km vest-sørvest for sentrale London, ved Themsen og motorveien M25. Royal Holloway, som er en del av University of London, ligger i Egham Hill en kilometer vest for byen, og Egham kan betraktes som en universitetsby i forlengelsen av sistnevnte. Ikke til å forveksles med naboen Egham Hythe (som tidvis regnes som en del av Egham), som er en krets som ligger på sørsiden av Themsen, mellom Egham og Thorpe. Ikke langt fra byen ble det historiske *[[Magna Carta]]* undertegnet. I henhold til folketellingen i 2011 har byen en befolkning på 25 996 innbyggere.

## Historie
Da klosteret Chertsey Abbey ble grunnlagt i 666 inkluderte eiendommen *Ecga's Ham*, «Ecgas gård», som navnet Egham kommer fra. Stedet er også nevnt i *[[Domesday Book]]* (1086).

Landsbyen med omegn utgjorde tidligere et sogn i Berkshire og Surrey, som inkluderte flere andre, mindre landsbyer. Herregården tilhørte Chertsey Abbey frem til oppløsningen av Englands klostre omkring 1540. Den ble da kronens eiendom, og ble gitt til flere forskjellige forvaltere gjennom årene.

I 1215 ble *[[Magna Carta]]* signert i Runnymede, like ved Egham. Ved en høyde utenfor byen står et minnesmerke over dette. På toppen av høyden finner man et annet minnesmerke, rett innenfor grensen til landsbyen Englefield Green. Det er en kenotaf for allierte flyvere som falt under andre verdenskrig, hvis jordiske levninger ikke er funnet. Det var den første etterkrigsstrukturen i Storbritannia som ble vernet, og eies av Commonwealth War Graves Commission. Det er god utsikt mot London, Windsor og Surrey Hills fra monumentet.

## Referanser


## Eksterne lenker
* Egham – historic town near Runnymede, nettsted for byen Egham
* Kirken St John's Church Egham
* Essayer vedrørende ''Magna Carta''
* Lokalhistoriske bibliografier
A Triumph for Man

***A Triumph for Man*** er det danske bandet Mews debutalbum fra 1997. Det ble gitt ut på Exlibris Musikk.

Albumet ble utgitt i få eksemplarer og er i dag nesten bare å få tak i på eBay til en veldig høy pris. Bandet valgte derfor å gjenutgi det i 2006 inklusive en bonus-CD med hittil uutgitt materiale. Sangen «She Came Home for Christmas» er også på albumet *[[Frengers]]* som kom i 2003.

## Sporliste
# «Wheels Over Me»
# «Beautiful Balloon»
# «Wherever»
# «Panda»
# «Then I Run»
# «Life Is Not Distant»
# «No Shadow Kick»
# «Snowflake»
# «She Came Home for Christmas»
# «Pink Monster»
# «I Should Have Been a Tsin-Tsi (For You)»
# «How Things Turn Out to Be»
# «Web»
# «Coffee Break»

### Bonus-CD (fra gjenutgivelse i 2006)
#«Studio Snippet # 1»
#«Say You're Sorry» (ATFM session)
#«Beautiful Balloon» (akustisk)
#«Web» (demo)
#«Chinese Gun» (demo)
#«Studio Snippet # 2»
#«I Should Have Been a Tsin-Tsi (For You)» (demo)
#«Wheels Over Me» (demo)
#«Superfriends» (demo)

## Eksterne lenker
Tensta

**Tensta** er en bydel i Stockholm kommune, på sødre Järva, med  innbyggere hvorav 57 prosent var født utenfor Sverige per 2005. Per 2011 hadde innbyggertallet økt til , hvorav 86,7 % med utenlandsk bakgrunn. Bydelen grenser til Akalla, Husby, Rinkeby, Bromsten, Solhem og Lunda, samt til Barkarby i Järfälla kommune.

Navnet antas å stamme fra ordene *tena* (en sort fiskeredskap) og *sta* (inngjerdet område). Tensta er først nevnt i 1539, da hadde området to gårder, begge eid av Spånga kirke.

I 1965 kjøpte Stockholm kommune området og oppførte  leiligheter mellom 1966 og 1972, med den første innflyttingen i 1967. I 1969 ble det oppført småhus i kvartalet Sörgården. Hjulsta ligger i Tenstas vestre del. I Tensta bor innbyggerne trangt, med 3,3 beboere per boenhet mot landsgjennomsnittet på 1,6.

Tensta har to tunnelbanestasjoner; Tensta og Hjulsta.

## Eksterne lenker
*
Mathias Sigwardt

**Mathias Sigwardt** (født 20. oktober 1770 i Borre, død 8. oktober 1840) var en norsk teolog og biskop i Christiansand stift 1832–40.

Sigwardt tok teologisk embetseksamen i 1795. Han hadde forskjellige lærer- og prestestillinger før han i 1816 ble sokneprest i Tune. I 1820 ble han stiftsprost i Christiania, og i 1832 biskop i Christianssand.

Som teolog var han rasjonalist.

I 1814 var Sigwardt prest i Christiania, og en preken han holdt ble utgitt. Der beskrev han adskillelsen fra Danmark som en stor ulykke, men fant trøst i Christian Frederik: «Han er endnu hos os, han forlader os ikke, ingen Magt skal formaae at vriste ham ud av vor Favn.» (Nilsen)

Presten Claus Pavels sier i sin dagbok fra 1814 om Sigwardt:


«baade han og andre Prædikanter, som i denne Tid lade deres Taler trykke, forekommer mig at tale mere til Nationaldeputerede og Medborgere end til Medchristne. Talene indeholde for megen Politik og for liden Religion. Jeg er selv ikke ankefri i dette Stykke.» (Nilsen)


Sigwardt var gift to ganger, første gang med Louise Catharine Juliane Hopstock (d. 1815). I 1822 giftet han seg igjen med Karine f. Næschill, enken etter sin forgjenger som stiftsprost i Christiania, Nicolai Lumholtz.

## Referanser


## Kilder
* Nilsen, Ragnar Anker: *Hva fikk nordmennene å lese i 1814?* Attenfjorten nettsted besøkt 20. mai 2007
* Biografi i ''Dansk biografisk leksikon'' fra 1905 (på dansk)
Kafeteria

En **kafeteria** er en kafé med selvbetjening eller et rimelig spisested med servering over disk. Utvalget av matretter er ofte begrenset. Systemet ble først innført i USA i 1880-årene og har fått stor utbredelse, i Europa først etter andre verdenskrig.

## Referanser
Pølsebu

Ei **pølsebu** eller **pølsebod** er et lite hus eller ei vogn der det selges pølser. Pølsebua er gjerne satt opp på et offentlig gjennomfartsted som en plass, en gate eller et kjøpesenter.

## Referanser
Jørgen Johan Tandberg

**Jørgen Johan Tandberg** (født 3. juni 1816 i Tønsberg, død 28. november 1884 i Christiansand) var en norsk teolog og biskop i Christiansand stift fra 1882 til sin død i 1884. 
 
## Liv og virke
### Prest
Tandberg ble cand.theol. i 1838. Han var kapellan i Haus fra 1848, prest ved Trefoldighetskirken i Kristiania fra 1858 og ved Kristiania Domkirke fra 1866. I 1872 ble han stiftsprost i Kristiania. Flere ganger samlet et stort antall stemmer seg om ham ved bispevalg. 

Jørgen Johan Tandberg var medlem i den store kirkekommisjonen fra 1859 til 1865, og stiftet i 1874 *komitéen for Den norske kirkes misjon ved Schreuder*. I 1879 var han medlem av *Dissenterlovskommisjonen*, etter at det var blitt besluttet å revidere denne loven.

Blant hans skrifter kan foruten utgitte prekener nevnes *Hvorvidt er det en christens pligt at bidrage til hedningemissionens formaal?* (1865).

### Biskop
I februar 1882 ble han biskop i Christiansand; han ble bispevigslet den 18. mai samme år. Han døde knapt to år etter.

### Politiker
Tandberg representerte Søndre Bergenhus amt på stortinget i 1857–58.

Johan Jørgen Tandberg ble gift med Marie Theodora Frølich den 28. oktober 1847 i Fredrikshald i Østfold. De fikk elleve barn mellom 1848 og 1870. Han var far til Jens Frølich Tandberg som ble biskop i Oslo bispedømme. 

Tandberg er gravlagt på Vår Frelsers gravlund i Oslo.

## Referanser


## Eksterne lenker
* 
*
Eixample

**Eixample** er ett av de ti distriktene i den katalanske byen Barcelona. Det oppsto på 1800-tallet, etter at bymurene ble revet (1854&ndash;1856) og byen ekspanderte. 1. januar 2005 hadde Eixample 262 485 innbyggere, og var dermed Barcelonas mest befolka distrikt. Det har et areal på 7,46 km².

I Eixample ligger mange av de mest kjente turistattraksjonene i Barcelona, blant annet Sagrada Família, Casa Milà, Casa Batlló, Teatro Nacional de Catalunya og L'Auditori. Området Quadrat d'Or (Det Gylne Kvadratet), som ligger rundt Passeig de Gràcia, har den høyeste konsentrasjonen (cirka 150 bygninger) av art nouveau-arkitektur i verden.

De viktigste avenyene i Eixample er Passeig de Gràcia, Avinguda Diagonal og Gran Via de les Corts Catalanes. Andre breie avenyer i distriktet er Carrer d'Aragó, Carrer de Balmes og Passeig de Sant Joan.

## Bydeler
Eixample er delt inn i seks bydeler (*barris*):
*El Fort Pienc
*La Sagrada Familia
*La Dreta de l'Eixample
*L'Antiga Esquerra de l'Eixample
*La Nova Esquerra de l'Eixample
*Sant Antoni

## Se også
*Liste over gater og plasser i Eixample
Passeig de Gràcia

**Passeig de Gràcia** er en av de største avenyene i Barcelona. Den er også et av de viktigste handleområdene i byen, og noen av Barcelonas mest kjente bygninger befinner seg i denne gata. Passeig de Grácia befinner seg i den sentrale delen av distriktet Eixample. Den starter ved Plaça de Catalunya og ender ved Carrer Gran de Gràcia.

## Bygninger av interesse
*Illa de la Discòrdia
**Casa Amatller av Josep Puig i Cadafalch (1890–1900)
**Casa Batlló av Antoni Gaudí (1904–1906)
**Casa Lleó-Morera av Lluís Domènech i Montaner (1902–1906)
**Museu del Perfum

*Cases Antoni Rocamora av Josep Bassegoda i Amigó (1914–1917)
*Casa Fuster av Josep Puig i Cadafalch (1908–1911)
*Casa Milà («La Pedrera») av Antoni Gaudí (1905–1910)	
*Casa Pons i Pascual av Enric Sagnier (1891)

*Teatre Tívoli
*Jardins de Salvador Espriu

## Litteratur
* Albareda, Joaquim, Guàrdia, Manel i altres.*Enciclopèdia de Barcelona*, Gran Enciclopèdia Catalana, Barcelona, 2006.
Aveny

En **aveny** (av fransk *avenue* (fra avenir = ankomme)) er en bred gate, vanligvis beplantet med trær langs begge sider. Begrepet er opprinnelig brukt som betegnelse på gater med allépreg som leder frem til et palass, et monument, en plass eller et annet markant objekt.

Karl Johans gate i Oslo er en typisk aveny, planlagt i 1836 av arkitekt Hans Ditlev Franciscus von Linstow for å forbinde det nye Slottet med byen Christiania. Aksen løper fra Slottets midtakse vinkelrett på fasaden direkte mot den daværende enden av byens *Østre Gade*. Den ble først kalt «Slotsveien», men ble i 1852 oppkalt etter kong Karl Johan. Mens Stortingsbygningen ble oppført i 1860-årene, ble gaten forbundet med den eldre Østre gade ved Egertorget, og hele forløpet fikk kongens navn. Men bare strekningen fra Egertorget til Slottet er en virkelig aveny, opprinnelig med den imponerende bredden 36 alen, mens gatebredden ellers i byen bare var 24 alen.

## Eksempler på avenyer
* Fifth Avenue i New York
* Park Avenue i New York
* Avenue des Champs-Élysées i Paris
* Paseo de la Reforma i Mexico by

## Se også
* allé
* boulevard
Ole Ingar Lindseth

**Ole Ingar Lindseth** (født 17. mars 1954) er en norsk politiker (Det norske Arbeiderparti) fra Mo i Rana. Lindseth har vært varaordfører (1984–1985) og deretter ordfører (1986–1987) i Rana kommune. Fra 1988 var han disponent i *[[Rana Blad]]*.

## Referanser
Bulevard

En **bulevard** (av fransk *boulevard*, opprinnelig fra tysk *Bollwerk*, norsk *bolverk*) er en bred gate med trær på begge sider. Opprinnelig ble ordet brukt om gater anlagt på raserte festningsvoller i Paris, men begrepet brukes også i andre land og på andre språk, men da ikke nødvendigvis i den opprinnelige konteksten.

## Eksempler på bulevarder
*Boulevard Haussmann i Paris
*Sunset Boulevard i Los Angeles
*Cross Bay Boulevard i Queens, New York
*Rothschild Boulevard i Tel Aviv
*Artigas Boulevard i Montevideo, Uruguay
*Unter den Linden i Berlin, Tyskland
*Wały Chrobrego (tysk: Hakenterrasse) i Szczecin (Stettin), Polen

## Se også
* Allé
* Aveny
Bistro

En **bistro** (av fransk, *vertshus, kafe, kneipe*) er en liten, enkel restaurant. Ordet brukes også iblant om serveringssteder eller kaféer med franskinspirert innredning eller meny. 

Ordets opprinnelse er uklar. En forklaring er at det stammer fra det russiske ordet быстро, som betyr &#8217;skynde seg&#8217;. Russiske soldater som okkuperte Frankrike etter Napoleonskrigene skal ha brukt ordet for å oppfordre franskmennene til å servere maten raskere. 

En mer troverdig forklaring er at ordet kommer av *bistraud*, &#8217;liten tjener&#8217;, &#8217;vinhandlerassistent&#8217;, som etter hvert ble en benevnelse på selve vinhandleren.

## Referanser
Bjørg Simonsen

**Bjørg Simonsen** (født 17. april 1937) er en norsk politiker (Arbeiderpartiet). Hun har vært statssekretær i Samferdselsdepartementet og ordfører i Rana. 

Simonsen var medlem av formannskapet i Rana kommune 1968&ndash;1975, ordfører i Rana kommune (1976&ndash;1985) og statssekretær i Samferdselsdepartementet i perioden 1988&ndash;1989. 

I perioden 1986-88 var hun landssjef for Norges KFUK-speidere.

Fra 1989 til 2004 var hun avdelingsdirektør i Nasjonalbiblioteket. Mellom 1995 og 2005 var hun medlem av bedriftsforsamlingen i Telenor. Fra januar 2004 har Simonsen vært styreleder for Nordland Teater.

Etter 22 års fravær vendte hun tilbake til lokalpolitikken da hun stilte på Arbeiderpartiets liste til kommunestyrevalget i 2007.

Simonsen ble i 2019 tildelt Kongens fortjenstmedalje.

## Bibliografi
* Simonsen, Bjørg (red.): *Langt mot nord – midt i verden. Mo i Rana*, 1999, Nasjonalbiblioteket, ISBN 82-7965-017-2

## Referanser


## Eksterne lenker
*
Sporveisbrannen i Trondheim 1956

Ved **Sporveisbrannen i Trondheim 1956** brant hele trikkestallen på Dalsenget i Trondheim ned til grunnen, sammen med 42 enheter banemateriell. 

Brannen startet natt til 10. oktober. Klokken 04.03 oppdaget en vognvasker røykutvikling i trikkestallen. Da brannvesenet ankom var store deler av østfløyen overtent. Bare kort tid etter at brannvesenet hadde ankommet raste taket over vognhallen sammen. 3 personer døde som følge av brannen.

26 motorvogner og 16 tilhengere brant opp, så å si hele den moderne vognparken til Sporveien. Dagen etter ble de gamle sporvognene tatt i bruk. Disse hadde stått parkert i vognhallen på Voldsminde og var derfor reddet unna brannen. Sporveien tok også kontakt med sporveisselskapene i Oslo og Bergen med forespørsel om lån av busser for å sette inn i midlertidig trafikk. Allerede 14. oktober kom åtte busser med jernbanen fra Oslo. Disse ble satt inn i rute fra 16. oktober. Ledelsen i Sporveien valgt å ta kontakt med kollegaer i Oslo og Bergen fremfor byens to andre transportører, Trondheim bilruter og Gråkallbanen.

Etter brannen ble det diskutert om det skulle benyttes trolleybusser i stedet for trikk. Men et enstemmig bystyre vedtok at sporveisdriften skulle fortsette. Hele forsikringsummen på 8 millioner og et banklån på 4 millioner ble satt til disposisjon for innkjøp av nye trikker. I løpet av 2 år var vognparken og vognhallen på Dalsenget bygget opp igjen.

## Galleri

Fil:Dalsenget fire.jpg|Brannen pågår. 
Fil:Dalsenget fire 4.jpg|Brannen pågår. 
Fil:Dalsenget fire 2.jpg|Etter brannen. 
Fil:Dalsenget fire 3.jpg|Etter brannen. 
Fil:Sporveisbrannen på Dalsenget (1956) (4095105016).jpg|Etter brannen. 


## Litteratur
* 
* 

## Eksterne lenker
*
Lollipop (sang av Mika)

**«Lollipop»** er en sang av Mika fra hans debutalbum *[[Life in Cartoon Motion]]*. Sangen ble sluppet i Storbritannia i 2007, da kun til nedlasting. Mika skal ha uttalt i nyere intervjuer at dette er hans favorittsang på albumet og at han skrev det for sin søster.

## Plasseringer

## Referanser
Addington

**Addington** kan vise til:

## Steder

### Australia

* Addington (Victoria)

### Canada

* Addington (Ontario)
* Lennox and Addington County (tidligere Addington County)
* Addington Highlands
* Addington (valgdistrikt)

### New Zealand

* Addington (New Zealand)

### Storbritannia

* Addington (Bradford)
* Addington (Buckinghamshire)
* Addington (Cornwall)
* Addington (Croydon) i London
* Addington (Kent)
* Addington (Lancashire)

* Addington (funnsted), arkeologisk område i Kent

* Great Addington
* New Addington

### USA

* Addington Mill i Nord-Carolina
* Addington (Oklahoma)
* Addington (Virginia)
Assistens Kirkegård

**Assistens Kirkegård** kan sikte til 
* Assistens og Søholm Kirkegård (Birkerød)
* Assistens Kirkegård (Fredericia)
* Assistens Kirkegård (Haderslev)
* Assistens Kirkegård (København)
* Assistens Kirkegård (Køge)
* Assistens Kirkegård (Lyngby)
* Assistens Kirkegård (Nyborg)
* Assistens Ny Kirkegård (Nørresundby)
* Assistens Kirkegård (Odense)
* Assistens Kirkegård (Skagen)
* Assistens Kirkegård (Svendborg)
* Assistens Kirkegården (Aarhus)
*Assistens Kirkegården ved Mindeport (Aarhus)
*I Danmark brukes betegnelsen «assistenskirkegård» om [[kirkegård]]<nowiki/>er som har blitt opprettet på et sted der det fra før fantes en kirkegård som var blitt for liten. Begrepet er avledet av det latinske assistens, som betyr assisterende.*
Marin teknikk

**Marin teknikk** er et masterprogram / sivilingeniørstudium ved NTNU. Institutt for marin teknikk tilbyr et femårig masterprogram i  marin teknikk og flere toårige masterprogram for norske og utenlandske studenter med en relevant bachelor, blant annet en internasjonal master i marin robotikk.

Den første halvdelen av utdanningen på det femårige masterstudiet foregår hovedsakelig på Gløshaugen (hovedcampus), mens siste halvdel foregår på Marinteknisk senter (MTS), lokalisert på Tyholt. 

## Referanser


## Eksterne lenker
* Institutt for marin teknikk ved NTNU
* 5-årig master studieprogrammets nettside hos NTNU
*2-årig norsk masterprogram nettside hos NTNU
*2-årig internasjonalt masterprogram nettside hos NTNU
*2-årig master i Marine and Maritime Intelligent Robotics, nettside hos NTNU
*2-årig Joint Nordic Master i marin teknikk
*Ph.d.-stillinger marin teknikk nettside hos NTNU
* Mannhullet, Studentenes linjeforening ved institutt for Marin Teknikk
Grace Kelly (sang)

**«Grace Kelly»** er en sang av Mika, som ble første gang gjort tilgjengelig for nedlastning 9. januar 2007. 
Den er produsert og mikset av Greg Wells. Låten ble raskt en hit og havnet rett på tredjeplass på den britiske singellista, UK Singles Chart, og førsteplass på den britiske nedlastningslista, UK Official Download Chart. En uke senere nådde låta førsteplass på singellista, en plassering den beholdt i fem uker til og med 18. februar 2007. 
I Norge lå den i 23 uker på VG-lista, hvorav 9 uker på førsteplass. 
I USA ble låta gjort tilgjengelig for digital nedlastning 16. januar 2007. Låta har nådd høyt opp på singel- og nedlastningslister over hele verden.

## Se også
* Grace Kelly, fyrstinne Grace av Monaco
Braker

**Braker** kan sikte til:
* Braker (Leirskogen) – en gård i bygda Leirskogen i Sør-Aurdal kommune i Innlandet fylke
* Braker (film) – en film fra 1985
Chester-le-Street

**Chester-le-Street** er en by i Durham i England. Den er administrasjonssenter for og har gitt navn til distriktet Chester-le-Street. Byen ligger omkring tretten kilometer vest for Sunderland, ved elven Wear og 11&nbsp;km sør for Newcastle upon Tyne.

Byens historie går tilbake til romersk tid, da den var kjent som *Concangis*. Denne romerske festningen er "Chester" i bynavnet (fra latinske castra = befestet by, tilsvarende engelske castle.) Den andre delen i byens navn, le-Street, refererer den steinsatte romerske veien som gikk nordsør gjennom byen, og hva som i dag kalles Front Street.

Sognekirken, som er viet til jomfru Maria og Cuthbert av Lindisfarne, er kjent for at sankt Cuthberts legeme lå der i 112 år før translasjonen til Durhamkatedralen, og for at den første oversettelsen av Bibelen til engelsk ble foretatt der. Skriveren Aldred skrev en gammelengelsk *[[glosse]]* (forklaringer) mellom linjene på *[[Lindisfarne-evangeliene]]* der.

Chester-le-Street var inntil 1974 et eget distrikt, men ble da slått sammen med andre distrikter. Byen har vokst utenfor den gamle distriktsgrensen.

## Severdigheter

Fil:Chester Burn viaduct looking west.jpg|Viadukt for jernbanen over Cong Burn.
Fil:BethelChurch.jpg|Kirken Bethel United Reformed ved Low Chare.
Fil:QueensHead.jpg|The Queens Head Hotel ved Front Street.
Fil:Chester-le-Street Civic Heart outdoor sculpture 12 March 2009.jpg|Markedsplassen med den tidligere verdslige hjerteskulpturen (nå revet)
Fil:Edward VIII Royal Emblem Chester-le-Street Post Office.jpg|Det kongelige emblem til kong Edvard VIII på hovedpostkontoret.


## Referanser


## Litteratur
* Selkirk, Raymond (2000): *Chester-le-Street & Its Place in History*. Birtley, County Durham: Casdec Print & Design Centre. ISBN 1-900456-05-2.
* Purdon, Gavin (1992): *Chester-le-Street and district – The people and the place*.

## Eksterne lenker
* 
* Chester-le-Live, samfunnsnettsted
* Chester-le-Street Heritage Trail 
* Chester-le-Streets kulturarvgruppe 
* Chester-le-Street Up & Down The Street
* ''Durham In Time'' , Chester-le-Streets kulturarvgruppe]
Fylkesvei 102 (andre betydninger)

I Norge finnes **fylkesvei 102** i de følgende fylkene:

*Fylkesvei 102 (Akershus)
*Fylkesvei 102 (Aust-Agder)
*Fylkesvei 102 (Finnmark)
*Fylkesvei 102 (Hedmark)
*Fylkesvei 102 (Hordaland)
*Fylkesvei 102 (Møre og Romsdal)
*Fylkesvei 102 (Nord-Trøndelag) (før 1. januar 2018)
*Fylkesvei 102 (Rogaland)
*Fylkesvei 102 (Telemark)
*Fylkesvei 102 (Troms)
*Fylkesvei 102 (Vest-Agder)
*Fylkesvei 102 (Vestfold)
*Østfold (primær fylkesvei)
John av Bretagne, jarl av Richmond

**John av Bretagne** eller *Jean de Bretagne* (engelsk *John of Brittany*) (født 1266, død 1334) var en fransk-engelsk adelsmann og jarl av Richmond i årene 1306–1334. 

Han var den andre overlevende sønnen av John II, hertug av Bretagne og dennes hustru Beatrice av England, og således dattersønn av kong Henrik III av England og nevø av Edvard I av England.

Hans eldre bror Arthur II etterfulgte som hertug av Bretagne. Et område i nordlige England, Richmondshire, hadde tilhørt hertugfamilien siden 1000-tallet, men i lengre perioder blitt overtatt av den engelske kronen.

John ble gitt området av sin onkel, kong Edvard I, og han bosatte seg der og deltok i engelsk politikk og krigføring. Han tjenestegjorde for England under tre monarker, først sin onkel Edvazrd I, og siden Edvard II og Edvard III. Byen Richmond vokste opp rundt det kongelige palasset som ble ofte benyttet av de kongelige, men nå er det bare ruiner igjen av det.

John ble den 1. lord av Bretagne den 13. juli 1305 og etterfulgte tittelen 3. jarl jarl av Richmond den 15. oktober 1306. Han døde den 17. januar 1334 uten å ha giftet seg.

## Eksterne lenker
*
Distrikt

**Distrikt** kan vise til:
* Distrikt (administrativt område)
** Distrikter i Norge
*** Politidistrikt (Norge)
** Aserbajdsjans administrative inndeling
** Distrikt (England)
** Distrikt (Malawi)
** Distrikt (Nauru)
** Distrikt (Nepal)
** Distrikt (Nord-Irland)
** Distrikt (Skottland)
** Distrikt (Wales)
Værskip

**Værskip** er skip som har som formål å foreta faste meteorologiske observasjoner til havs. Værskip ligger i fast posisjon. Det har tidligere vært opptil 13 værskip i Nord-Atlanteren. Værskip er dyre i drift, og observasjonene fra værskip er i stor grad blitt erstattet av meteorologiske observasjoner fra satellitter og langtrekkende fly. Vinteren 2006 krevde imidlertid Norges Miljøvernforbund at det skulle utplasseres et værskip i Barentshavet, som en del av oljevernberedskapen utenfor Finnmark.

Det første værskipet var den franske lastebåten Carimare, som fikk utstyr for værobservasjoner og ble stasjonert i Nord-Atlanteren i 1938. Det opprinnelige formålet med værskip var å trygge flytrafikken over havene. Den internasjonale organisasjonen for sivil luftfart (ICAO) påtok seg ansvaret med å drive et internasjonalt værskipssamarbeid, som startet opp i 1948. Den norske staten kjøpte og ombygde to engelske korvetter, «Polarfront I» og «Polarfront II», og posisjonerte dem på stasjon MIKE, 66° N og 2° Ø, der de vekslet i tjenesten med en måned hver. «Polarfront I» var i tjeneste fram til 1974, mens «Polarfront II» var i tjeneste til 1976. I 1976 ble de erstattet av det moderne og spesialkonstruerte værskipet «Polarfront», som lå på 66° N og 2° Ø fram til 2010. «Polarfront» var eid og drevet av rederiet Kåre Misje & Co, på oppdrag for den norske staten.

Verdens meteorologiorganisasjon overtok ansvaret for værskipstjenesten i 1974. På det tidspunktet var det igjen fire værskipsstasjoner i Nord-Atlanteren. Polarfront alternerte i flere år med det nederlandske værskipet «Cumulus» på stasjon MIKE, men siden 1986 har «Polarfront» bemannet stasjonen alene. Det internasjonale værskipssamarbeidet ble avviklet i 1990. Norge og Storbritannia fortsatte driften av hver sin værskipsstasjon, men Storbritannia la ned sin stasjon LIMA i 1995. Siden da har «Polarfront» vært verdens eneste værskip.

«Polarfront» lå fast på stasjon MIKE, men gikk til lands 1–2 dager i måneden for å skifte mannskap og få nye forsyninger. En gang i året, vanligvis i begynnelsen av oktober, gikk skipet i havn i en uke for vedlikehold. Værskipsstasjonen var dermed betjent ca. 340 dager i året siden 1986.

«Polarfront I» og «II» hadde base i Bergen. Der hadde også «Polarfront» base fram til 1986, da basen ble flyttet til Kristiansund. Siden 2003 hadde værskipet base i Ålesund fram til nedleggelsen i 2010.

## Eksterne lenker
*Meteorologisk institutt:
**Værskipet Polarfront – Snart 60 år på stedet hvil
**Station ’M’ (MIKE) 1949–2007 (engelsk)
**Værskipenes historie
*Universitetet i Bergen:
**Stasjon Mike – Den daglige driften
**Stasjon Mike – Meteorologi
**Polarfront gjennom 50 år (kronikk i Bergens Tidende av Reidun D. Hogstad)
*Norges Miljøvernforbund: Miljøvernforbundet vil ha værskip i Barentshavet
MS «Polarfront»

: *Så du etter det meteorologiske begrepet [[Polarfronten]]?*

**MS «Polarfront»** var et norsk værskip som lå fast stasjonert i Nord-Atlanteren på 66° N og 2° Ø. Skipet sendte meteorologiske data til Meteorologisk institutt inntil årsskiftet 2009/2010. «Polarfront» var eid og drevet av rederiet Kåre Misje & Co for den norske staten ved Meteorologisk institutt. Det var spesialbygd som værskip ved Mandals Slipp, og ble satt i drift i 1976. «Polarfront» var lenge det eneste gjenværende værskipet i verden, men ved inngangen til 2010 gikk også dette i opplag.

«Polarfront» gikk til lands 1–2 dager i måneden for å skifte mannskap og få nye forsyninger. En gang i året, vanligvis i begynnelsen av oktober, gikk skipet i havn i ei uke for vedlikehold. Værskipsstasjonen var dermed betjent ca. 340 dager i året siden 1986. Skipet hadde en besetning på 8 personer pr. vakt. Når skipet betjente stasjonen holdt det seg stort sett innenfor en boks på 1x1 grad.

«Polarfront» erstattet de tidligere værskipene «Polarfront I» og «Polarfront II», som hadde annenhver måned byttet på om å gjøre tjeneste i samme posisjon siden juni 1948. «Polarfront I» og «Polarfront II» var ombygde engelske korvetter av Flowerklassen som var eid av den norske staten.

«Polarfront I» og «Polarfront II» hadde base i Bergen. Der hadde også «Polarfront» base fram til 1986, da basen ble flyttet til Kristiansund. Siden 2003 hadde værskipet base i Ålesund.

I en periode på syttitallet ble de meteorologiske observasjonene fra stasjonen delvis foretatt av det nederlandske væreskipet Cumulus når stasjonene ikke var betjent av norske skip.

27. februar 2009 ble det klart at værskiptjenesten legges ned og ved inngangen til 2010 gikk værskipet i opplag.

## Referanser


## Eksterne lenker
* 
* 
* Artikkel i bladet «RedningsSkøyta»: M/S Polarfront
* Værvarsel for værskipet Polarfront på yr.no
* Misje Rederi AS
* Informasjon om værskipet fra Universitetet i Bergen, Geofysisk institutt
Torre de Collserola

**Torre de Collserola** er et teletårn på Tibidabo (Sierra de Collserola) ved Barcelona i Catalonia, Spania. Derfra sendes de fleste radiosignalene til byen og områdene rundt. 

Tårnet, som er laget i en futuristisk stil, har et utsiktsrom i tiende etasje hvor folk kan komme opp og se utover Barcelona. Torre de Collserola er 288 meter høyt, og ble designa av den britiske arkitekten Norman Foster.

## Referanser
Fylkesvei 107 (andre betydninger)

I Norge finnes **fylkesvei 107** i de følgende fylkene:

*Fylkesvei 107 (Akershus)
*Fylkesvei 107 (Aust-Agder)
*Fylkesvei 107 (Buskerud)
*Fylkesvei 107 (Hordaland) (med Jondalstunnelen (10 400 m))
*Fylkesvei 107 (Møre og Romsdal)
*Fylkesvei 107 (Telemark)
*Fylkesvei 107 (Vest-Agder)
*Fylkesvei 107 (Vestfold)
*Østfold (primær fylkesvei)
Michel Rocard

**Michel Rocard** (1930–2016) var en fransk politiker i det franske sosialistpartiet. Han var statsminister under François Mitterrand i perioden fra 10. mai 1988 til 15. mai 1991. Han var senere medlem av Europaparlamentet.

## Liv og virke
### Bakgrunn
Michel Rocard var sønn av Yves Rocard, en forsker, professor og motstandskjemper, og nedstammet fra en protestantisk familie fra det fornemme 7. arrondissement i Paris.

Han tok doktorgrad i filosofi, gitt fra Sciences Po Paris (Institutt for politiske studier) og tok slutteksamen i 1958 ved École nationale d'administration (ENA).

### Politisk biografi
I Mitterrands første presidentperiode hadde Michel Rocard en rekke ministerposter, blant annet landbruksminister (1983–1985). Han gikk av i protest mot innføringen av et proporsjonalt valgsystem.

Han håpet forgjeves at Mitterrand ikke skulle stille som kandidat til president i valget 1988, slik at han selv kunne bli sosialistenes kandidat.

Etter gjenvalget av Mitterrand ble Rocard utnevnt til statsminister. Rocard var meget populær blant velgerne og hans posisjon til høyre blant sosialistene stemte godt overens med valgkampanjens slagord: «et forent Frankrike». Som statsminister ledet han spørsmålet om Ny-Caledonia, som endte med problemer i territoriet. Hans bedrifter omfatter også en synkende arbeidsløshet og storskala reformer innen finansieringen av velferdsstaten, fremfor alt *([[Revenu minimum d'insertion]])*.

Rocard hadde notorisk dårlig relasjon med president Mitterrand hele hans mandatperiode. Da Rocards popularitet avtok i 1991, tvang president Mitterrand ham til avgang.

Fra 1994 til 2009 var Michel Rocard medlem av Europaparlamentet. Han er kjent for sin motstand mot forslaget å tillate mykvarepatenter i Europa var en stor grunn til at forslaget ble avslått den 6. juli 2005.

## Referanser


## Eksterne lenker
* 
* 
* 
*
Willy Dahl

**Willy Melkior Dahl** (født 1927) er en norsk professor emeritus i nordisk litteratur.

Han ble magister (mag.art.) i litteraturhistorie i 1955 og var lektor ved Bergen katedralskole 1958–1963, forskningsstpendiat 1963–1965 og universitetslektor, senere førsteamanuensis ved Nordisk Institutt/Universitetet i Oslo 1965–1976. Han var professor i nordisk litteratur ved Universitetet i Trondheim 1977–1981 og ved Universitetet i Bergen 1981–1992. Han har også hatt gjesteprofessorater ved flere utenlandske universiteter.

Han har vært særlig opptatt av kriminal- og masselitteratur og har også forfattet teoriboken *Stil og struktur*, som har kommet i flere opplag. I tillegg har han utgitt satiriske romaner og annen humoristisk litteratur under psevdonymet *Melkior Pedersen*.

Han har utgitt ca. 30 bøker og har fått Rivertonklubbens ærespris. Han har også vært litteraturkritiker i Bergens Arbeiderblad 1956–65 og i Arbeiderbladet i Oslo 1965–1974.

## Bibliografi
* *Stil og struktur* (1965)
* *Ordene og verden* (1967)
* *Perspektiver* (1968)
* *Sekstitallsprosa* (1969)
* *Tekstopplevelser* (1970)
* *Nytt norsk forfatterleksikon* (1971)
* *Ord – form – meining* (1972)
* *Garman & Worse i nærlys og perspektiv* (1973)
* *Fra 40-tall til 70-tall* (1973)
* *I kiosken og på skjermen* (1973)
* *Ibsen* (1974)
* *«Dårlig» lesning under parafinlampen* (1974)
* *Blå briller og løsskjegg i Kristiania* (1975)
* *Vår egen tid, Norsk litteraturhistorie 6. bind* (1975)
* *[[Morgan Kane]] fra Norge. En studie i litterær suksess*, J. W. Eide Forlag (1976) ISBN 82-514-0119-4
* *Trivialiteter* (1986)
* *Norges litteratur* i tre bind (1814-1972)  (Aschehoug) (1981-1989) 
* *Fortellingen om Bergen* (2000) – praktverk om Bergens historie
* *Inn i diktet, fra Edda til Eldrid*, Eide (2002) 
* *Mykle og Bergen* (2012) 

**Som Melkior Pedersen:**
* *Dikt!* (1968) – parodi på samtidig norsk lyrikk
* *I all elskverdighet. Funderinger over det ene og det tredje* (1971)
* *Natteritt. En roman om godtfolks barn i det villeste vesten* (1978)
* *Homansbyens hemmelighet. En Kristiania-roman* (1979)
* *Kampen om fristaten Bergen. En science fiction-roman* (1980)
* *Tenk om de hadde vært fra Bergen* (1980)

## Referanser

## Eksterne lenker
* Om Willy Dahl i ''Store norske leksikon (SNL)''
* Presentasjon av Willy Dahl i Forfatterkatalogen på Forfattersentrums nettsider
Plaça de Sant Jaume

**Plaça de Sant Jaume** er en plass som fungerer som administrativt sentrum i Barcelona. Den ligger i bydelen Barri Gòtic. Ved denne plassen ligger Palau de la Generalitat de Catalunya (Catalonias parlament) og Barcelonas rådhus. Den har også vært kalt «Plaça de la Constitució» ved flere historiske anledninger, men det navnet som har overlevd er det som plassen har i dag.
Meløy videregående skole

**Meløy videregående skole** er en skole med tre avdelinger, lokalisert til Glomfjord, Ørnes og Inndyr (Gildeskål kommune). Skolen har skoleåret 2009-2010 om lag 240 elever. 

Skolen tilbyr følgende utdanningsprogrammer:
*Studiespesialisering (Ørnes)
*Service og samferdsel (Ørnes)Lagt ned
*Elektrofag (Glomfjord)
*Design og håndverk (Glomfjord) Lagt ned i et år med økt ungdomskull og samarbeid med offentlig, privat og frivillig sektor, for eksempel ved  kongens og dronningens besøk og utsmykning Meløytunet  
*Helse- og oppvekst  (Glomfjord)
*Kjemi- og prosessfag (Glomfjord)
*Teknikk og Industriell produksjon TIP (Glomfjord)
*Naturbruk (Inndyr) Fylkets eneste vgo-tilbud på akvakultur

Skolens rektor er Roar Jensen, avdelingsleder for Ørnesavdelingen er Kirsti Kvehaugen, avdelingsleder Inndyravdelingen er Svein Solvoll.

## OPUS Meløy
Meløy videregående skole OPUS er lokalisert til avdeling Glomfjord med studieverksted. Skoleåret 10/11 gis tilbud innen Helsearbeiderfsg, barne-og ungdomsarbeiderfag,produksjon og industriell teknikk (PIT), Automatiker, fag til generell studiekompetanse, studiespesialisering (ta fag i ordinær klasse på Avd Ørnes), Fritidsbåtfører/Fiskeskipper Kl C, for arbeidssøkende registrert i NAVarbeid, eller personer i en usikker arbeidssituasjon, kjøres Prosjekt 300 Del I og II. Del 1 involverer avklaring, veiledning, realkompetansevurdering, der målet er å utarbeide individuell karriereplan som viser hvordan deltakeren kan få fullført videregående opplæring og være aktiv jobbsøker.  Del II er (tiltak) videregående opplæring, enten gitt i ordinære klasser i en av fylkets videregående skoler, eller gjennom Nordland fylkeskommunes tilbud for voksne på nett, Den Åpne Skolen (DÅS).

## Eksterne lenker
* Skolens hjemmeside
Pierre Mauroy

**Pierre Mauroy** (født 5. juli 1928 i Cartignies, død 7. juni 2013 i Paris) var en fransk politiker og sosialist. Han var statsminister under François Mitterrand fra 22. mai 1981 til 17. juli 1984.
## Liv og virke
I 1950-årene ledet han den sosialistiske ungdomsbevegelsen i Frankrike. I perioden 1966–1969 var han nestleder i sosialistpartiet Section française de l'internationale ouvrière (SFIO), og i 1971 ble han nestleder i etterfølgeren Parti socialiste. Fra 1971 til 2001 var han ordfører i Lille.

Mauroy var den første sosialistiske statsministeren i den femte republikk. Hans regjering gjennomførte en del sosiale reformer, deriblant reduksjon til 39 timers arbeidsuke, 60 års pensjonsalder og en økning av sosialstønaden. Mauroy var motstander av den økonomiske politikk som ble ført av president François Mitterrand i mars 1983. Ute av stand til å begrense finansieringen av private skoler, trakk han seg som statsminister i 1984.

## Referanser


## Eksterne lenker
* 
*